kardosdrur/scandi-wiki huggingface dataset:
Medley

Medley kan henvise til:

Sport 
 Medley (svømning), en disciplin inden for svømmesporten

Musik 
 Medley (musik), forskellige stykker musik sat sammen

Virksomheder 
 Medley Records, et dansk tidligere pladeselskab

Steder 
 Medley (Alberta), en by
 Medley (Florida), en by
 Medley (West Virginia), et område
Uche Okechukwu

Uchechukwu 'Uche' Alozie Okechukwu (født 27. september 1967) er en nigeriansk tidligere professionel fodboldspiller, der spillede som en central forsvarer.

Okechukwu spillede tæt på 50 landskampe for Nigeria, og repræsenterede sit land til to verdensmesterskaber og to Africa Cup of Nations og vandt sidstnævnte turnering én gang.

Klubkarriere

Tidlige år / Danmark 
Født i Lagos, Okechukwu startede sin karriere med at spille for Flash Flamingoes og Iwuanyanwu Nationale og vandt 1988 og 1989 Nigeria Premier League med sidstnævnte. 

I juli 1990 flyttede han til udlandet for at spille for danske Brøndby IF, trænet af nyudnævnte Morten Olsen, sammen med holdkammerat Friday Elahor . Uche blev hurtigt en del af holdet, og hjalp Brøndby med at vinde det danske mesterskab i 1990 og 1991 og var en af de bærende kræfter på holdet, der nåede semifinalen i UEFA Cup 1990–91. Elahor blev af nogle udråbt som den næste Brian Laudrup, men blev aldrig den store succes i Brøndby, og skiftede hurtigt til Africa Sports. Okechukwu blev derimod udnævnt til Årets Spiller 1992 i Brøndby IF.

Tyrkiet / pensionering 
Efter at have optrådt i African Cup of Nations 1992, hvor Nigeria nåede semifinalen, blev Okechukwu kraftigt rygtet til Fenerbahçe SK i et halvt år, indtil han i november 1993 blev solgt til den tyrkiske storklub for 8 millioner kroner. I Istanbul, han kom han til at danne defensiv duo med den tidligere Brøndby-holdkammerat Jes Høgh og hjalp klubben til sit første Süper Lig-mesterskab i syv år i 1996 . 

Uche spillede yderligere fire sæsoner for Fenerbahçe og genvandt ligatitlen i 2000–01 . Efter at have spillet næsten 250 officielle kampe for de blå-gule tyrkere, skiftede han til det mindre Istanbul-hold İstanbulspor AS. I 2007 vendte han hjem til Nigeria, hvor han først spilled for Ocean Boys FC og derefter for Bayelsa United FC (han tiltrådte sidstnævnte i juli 2008 og trak sig tilbage fra sporten kort tid efter som 41 årig).

Titler

Klub 
Iwuanyanwu Nationale 

 Nigeria Premier League : 1987–88, 1988–89 

Brøndby 

 Den danske Superliga : 1990, 1991 

Fenerbahçe 

 Den tyrkiske Süper Lig : 1995–96, 2000–01

Internationalt 
Nigeria 

 Africa Cup of Nations : 1994 
 Sommer-OL : 1996

Individuelt 

 Årets spiller i Brøndby 1992.

Referencer

Eksterne henvisninger 
 

 NigerianPlayers-profil

Medaljevindere ved sommer-OL 1996
Deltagere ved verdensmesterskabet i fodbold 1994
Deltagere ved verdensmesterskabet i fodbold 1998
Fodboldlandsholdsspillere fra Nigeria
Fodboldspillere fra Brøndby IF
Forsvarsspillere (fodbold)
Fodboldspillere fra Tyrkiet
Fodboldspillere fra Nigeria
Charlotte S.H. Jensen

Charlotte S.H. Jensen (født 1961, død 26. juli 2019) var en dansk foregangskvinde inden for digital tilgængeliggørelse af kulturarv.
Hun var uddannet mag.art. i nordisk folkemindevidenskab fra 1987.
Jensen virkede blandt andet som arkivformidler ved Landsarkivet for Sjælland, Lolland-Falster og Bornholm.
Her var hun i 1995 blevet ansat af Grethe Ilsøe.
Hun fungerede også om redaktør for historietidsskriftet Siden Saxo.

Gennem utallige foredrag, artikler og aktivitet på sociale medier skubbede Jensen gennem mange år på for at opfordre kulturinstitutioner og andre til at stille deres materiale til rådighed for deres brugere online. Via sine ansættelser på Rigsarkivet, Nationalmuseet, Københavns Universitet og talrige frivillige tillidsposter inspirerede hun en hel generation af kulturarbejdere.

Da Danske Videnskabsjournalister gav Jensen
Geniusprisen i 2009 hed det i motiveringen:

Udgivelser 
 
 
 
 
  
  
 Flirt, faktion og Facebook : da 1700-tallet blev levende på de sociale medier. / Boritz, Mette; Lund-Andersen, Ida; Jensen, Charlotte S.H.; Jensen, Mia Ramsing . Nationalmuseet Arbejdsmark. 2011. s. 8-19 (Nationalmuseets Arbejdsmark). Bidrag til bog/antologi/rapport › Bidrag til bog/antologi › Forskning › peer review
 På sporet af Luciabruden. / Lund, John; Jensen, Charlotte S.H. I: E-nyt fra Nationalmuseet, Nr. December, 2008, s. 1-5.
 Pornoen kom op af cigarkassen : Om billedpornografiens frigivelse. / Torp Petersen , Karen ; Jensen, Charlotte S.H.; Byriel-Thygesen, Mette. 12 s. Kbh. : Nationalmuseet. 2019, Natioalmuseets web.
 Stegt flæsk og kakaosuppe : sociale medier og kulturhistorisk formidling. / Ruhe, Rikke Bengtha; Jensen, Charlotte S.H.; Petersen, Inge-Mette. I: Nationalmuseets Arbejdsmark, 2010, s. 204-219.

Hædersbevisninger 
 2009 - Modtager af Genius-prisen (Danske Videnskabsjournalisters formidlingspris)
 2007 - Modtager af NCK´s pris for kulturarvspædagogisk virksomhed
 2004 - Modtager af hædersmedalje i sølv fra Samfundet for Dansk genealogi og Personalhistorie

Referencer

Eksterne henvisninger 
 Interview med Charlotte S H Jensen på Medium.com
 CharlotteUdgivelser S H Jensens egen hjemmeside 

Historikere fra Danmark
Museumsfolk fra Danmark
Folklorister
Stifjorden

Stifjorden (også skrevet Stigfjorden) er en fjord i Dønna og Nesna kommune i Nordland  fylke i Norge. Fjorden ligger mellem øerne Dønna i vest og Tomma i øst og går 13 kilometer mod sydøst til de ydre områder af Ranfjorden. Fjorden har indløb mellem Nordøyneset på Dønna i vest og Kervan på Tomma i øst. I syd går fjorden mellem øerne Løkta i vest og Hugla i øst. Mellem Løkta og Dønna går Skipfjorden mod syd.

Fylkesvej 186 går langs vestsiden af fjorden på Dønna, blandt andet gennem Dønnes. 

Ved det nordlige indløb grænser den til Tomfjorden i nordøst, Nordåsværfjorden i nord og Søråsværfjorden i vest.

Kilder og henvisninger 

Fjorde i Nordland
Nesna
Dønna
Skipsfjorden (Dønna)

Skipfjorden er en fjordarm af Stifjorden i Dønna kommune i Nordland  fylke i Norge. Fjorden ligger mellem øen Dønna i vest og øen Løkta i øst og den er 5,5 kilometer lang. I nord starter fjorden mellem Vardhaugneset på Dønna og Jordfastholmen på Løkta. Bygden Glein ligger på vestsiden af fjorden. I syd slutter fjorden mellem Gullsneset i vest og Kopardal i øst.

Fra Kopardal går der færge mod syd til Bjørn. Fylkesvej 186 går langs vestsiden af fjorden.

Kilder og henvisninger 

Fjorde i Nordland
Dønna
Løkta

Løkta er en ø i Dønna kommune i Nordland  fylke i Norge, som har omkring 135 indbyggere (2017). Øen er på 17,4 km² og ligger ved udløbet af Ranfjorden. Højeste punkt er Sandåkerfjellet på den sydlige del af øen, som er 238 moh. Udgravninger viser over 5000 år gamle bosætninger på øen. Øens hovederhverv er landbrug. Der er færgeforbindelse til Sandnessjøen og Dønna samt hurtigbådsforbindelse til Nesna.

Maleren Hans Johan Fredrik Berg var født i Kopardal på Løkta.

Kilder og henvisninger 

 Velkommen til Løkta, informasjon om øya

Øer i Nordland
Dønna
Ædle vilde

Den ædle vilde () er en stereotypisk litterær figur, der legemliggør forestillingen om det indfødte, udenforstående, vilde menneske, en "anden", der ikke er blevet "ødelagt" af civilisation og derfor symboliserer menneskehedens iboende godhed.

Inden for fantasy og science fiction 
Den "ædle vilde" passer ofte til ukorrumperede racer inden for genrerne science fiction og fantasy, ofte bevidst som en kontrast til "faldne" mere avancerede kulturer, i film som Avatar og litteratur som Ringenes Herre. To meget berømte ædle vilde figurer inden for fantasy og science fiction, der er meget velkendte, er Tarzan skabt af Edgar Rice Burroughs og Conan Barbaren skabt af Robert E. Howard. Ka-Zar, Thongor og deslige er mindre kendte. Tarzan og Conan er ikke kun kendte gennem deres litteratur, men også gennem filmadaptioner og andet licenseret materiale. Eksempler på andre film der indeholder den "ædle vilde":

 Det lille hus på prærien (1974-1982)
 Guderne går Amok (1980)
 Moskitokysten (1986)
 Danser med ulve (1990)
 Pocahontas (1995)
 Indianeren i skabet (1995)
 Rabbit-Proof Fence (2002)
 Spirit – Hingsten fra Cimarron (2002)

Den ædle vilde i dag 
Ifølge anmeldere som The Daily Telegraphs Tim Robey fortsætter romantisk idealiserede skildringer af ikke-industrialiserede eller eksotiske mennesker i populære film som for eksempel i The Lone Ranger og Danser med ulve.

Se også 

 Anarko-primitivisme
 Charles Dickens
 Essays (Montaigne)
 Jean-Jacques Rousseau
 Vildmand

Begreber 

 Kulturrelativisme
 Guldalder
 Naturtilstand
 Xenocentrisme

Kulturelle eksempler 

 
 Fagre nye verden
 Fluernes Herre
 Den sidste mohikaner
Tarzan, Abernes konge

Referencer

Eksterne henvisninger 

 
 
 

Litterære personer
Antropologi
Racisme
Etniske stereotyper
Fodbold i Danmark 1989

Fodbold i Danmark 1989 giver et hurtigt overblik over resultaterne i dansk fodbold i sæsonen 1989.

Herre

1. division

2. division

3. division

Øst

Vest

DBU's Landspokalturnering for herrer

Finalen

Referencer 

Fodbold i Danmark efter sæson
Fodboldsæson 1989
Fodboldsæson 1988-89
Fodboldsæson 1989-90
Ditte & Louise

Ditte & Louise kan henvise til:
 Ditte & Louise (tv-serie), en tv-serie vist på DR
 Ditte & Louise (film), en film baseret på tv-serien
Kvæstor (Europa-Parlamentet)

I Europa-Parlamentet er kvæstorerne ansvarlige for at håndtere administrative og finanisielle anliggender der berører medlemmer af Europa-Parlamentet (MEP'er), samt andre opgaver der tillægges dem af Parlamentets forretningsorden eller Parlamentets præsidie. De har ligeledes en rådgivende funktion i præsidiet. Fem kvæstorer vælges blandt MEP'erne med en embedsperiode på 2½ år, hvilket svarer til en halv parlamentarisk valgperiode.

Valg 
Kvæstorerne vælges efter formanden og næstformændene. Forretningsordenens artikel 18 bestemmer, at kvæstorer vælges på samme måde som næstformændene, hvilket betyder at en eller flere afstemninger afholdes indtil alle fem pladser er besat, enten ved absolut flertal (de første to afstemninger) eller ved almindeligt flertal (tredje afstemning). Overstiger antallet af kandidater ikke fem, kan kvæstorerne vælges gennem akklamation medmindre et antal medlemmer eller en eller flere politiske grupper der samlet set udgør en femtedel af parlamentets medlemmer, kræver en hemmelig afstemning.

Liste over kvæstorer

9. valgperiode (2019–2024)

8. valgperiode (2014–2019)

7. valgperiode (2009–2014)

6. valgperiode (2004–2009)

Kildehenvisninger 

Europa-Parlamentet
Alexander Mayah Larsen

Alexander Mayah Larsen (født 14. januar 1991 i Værløse) er en dansk skuespiller, dramatiker og forfatter. 

Han er uddannet skuespiller fra Den Danske Scenekunstskole i København i 2019. Han har medvirket i en række teaterforestillinger bl.a. Disgraced på Betty Nansen Teatret, Mr. Marmalade og Stormfulde højder på Odense Teater, Min Mormors Gebis på Det Lille Teater, Den unge Werthers lidelser på Aarhus Teater og Sort/Hvid (teater), Den Gerrige på Folketeatret, Onkel Vanja på Vendsyssel Teater og Hobbitten på Det Kongelige Teater. Derudover har han skrevet og medvirket i den prisvindende forestilling Som Brødre på Det Kongelige Teater og senere på Blaagaard Teater og Mungo park.      

Alexander er blevet hædret flere gange for sit arbejde som skuespiller og dramatiker. Han modtog en talentpris ved Årets Reumert i 2022 for sit arbejde med Som Brødre. I 2023 modtog han Lauritzen-prisens Believe in you-talentpris, som uddeles af Lauritzen Fonden. Samme år blev han tildelt Årets Dramatikerpris for Som Brødre, som uddeles af Danske Dramatikere.

Han har siden sommeren 2022 været fast tilknyttet ensemblet på Mungo Park i Allerød. Her har han bl.a. medvirket i Ingenmandsland, Turbo,  Den Allersidste Dans og Som Brødre.

Alexander Mayah Larsen debuterede i 2021 som forfatter med digtsamlingen Kongen leve på Gyldendal.

På tv har han bl.a. medvirket i Enten/Eller, Perfekte steder, Skruk og filmen Glasskår.

Referencer

Eksterne henvisninger 
 

Skuespillere fra Danmark
Personer fra Værløse
Tarzan, Abernes konge

Tarzan, Abernes konge er en roman af den amerikanske forfatter Edgar Rice Burroughs, den første i en serie af bøger om titelfiguren Tarzan. Den blev udgivet første gang i det triviallitterære magasin The All-Story i oktober 1912. Historien følger Tarzans eventyr, fra i sin barndom at blive opdraget af aber i junglen, til hans møder med andre mennesker og det vestlige samfund sidenhen. Figuren var så populær, at Burroughs fortsatte serien indtil 1940'erne med to dusin fortsættelser. Til romanens hundredeårsjubilæum udgav Library of America en indbundet udgave baseret på den oprindelige bog med en introduktion af Thomas Mallon den 12. april 2012. Forskere har bemærket flere vigtige temaer i romanen: arvelighedens indvirkning på adfærd; racemæssig overlegenhed; civilisation, især når Tarzan kæmper med sin identitet som menneske; seksualitet; og eskapisme.

Se også 

 Tarzan
 Tarzan og Jane: Legenden om Tarzan

Noter

Referencer

Litteratur

Eksterne henvisninger 

Tarzan
Romaner fra USA
Wayde van Niekerk

Wayde van Niekerk er en Sydafrikansk atletikudøver, der konkurrerer i 200- og 400-meter. Han er i øjeblikket verdensrekordindehaver samt forsvarende olympisk mester på 400-meterdistancen.

Wayde indeholder desuden også verdensrekorden på 300-meter med tiden 30.81. Derudover er Wayde van Niekerk den eneste person nogensinde der har løber under 10 sekunder på 100-meter (9.94), under 20 sekunder på 200-meter (19.84) under 31 sekunder 300-meter (30.81) og under 44 sekunder på 400 meter (43.03).

Atleter fra Sydafrika
Atleter ved sommer-OL 2016
Regin Dahl

Regin Dahl (født 5. november 1918 i Tórshavn, død 29. marts 2007 i København) var en færøsk lyriker og komponist. Han var bosat i Danmark det meste ad livet, men digtede på modersmålet færøsk. Dahl knyttet kvadtraditionen til mere moderne og personlige udtryksmetoder, og frigjorde sig tidlig fra den nationaleromantik der dominerede færøsk lyrik. Hans lyrik er desuden udpræget musikalsk, ofte sangbar, med stærk vægt på rytmiske elementer og sproglig velklang. Dahl er blevet omtalt som den "største lyrikeren Færøerne har fostret" af Carl Jóhan Jensen, og regnes som en af Færøernes betydeligste lyriker på 1900-tallet.

Bibliografi

Diskografi 
 1993 – 16 sjómansrímur eftir H.A. Djurhuus
 1993 – 36 løg til føroyskar sangir
 1976 – 4 vísur
 1974 – Barnarímur hjá Hans A. Djurhuus
 1972 – Lukkurímur og fagnarljóð

Referencer 

Digtere fra Færøerne
Personer fra Thorshavn
U/19 Ligaen 2017-18

U/19 Ligaen 2017-18 var den 15. sæson af den danske U/19 Ligaen siden oprettelsen i 2004. Den styres af DBU, og den blev indledt den 12. august 2017 og afsluttet den 9. juni 2018.

Stilling

Statistik

Topscorere

Referencer 

Fodboldsæson 2017-18
2017-18
Mathias Jørgensen (fodboldspiller, født 2000)

Mathias Jørgensen (født 20. september 2000) er en dansk fodboldspiller, der spiller New York Red Bulls i MLS.

Klubkarriere 
Jørgensen begyndte sin karriere i den lokale klub Hundested IK, inden han som 10-årig skiftede til ungdomsafdelingen i FC Nordsjælland. I efteråret 2016 scorede han fire mål for FC Nordsjælland i U/17 Ligaen 2016-17.

Odense Boldklub 
Den 8. januar 2017 skrev han under på en kontrakt med Odense Boldklub. Han scorede fire mål for U/19-holdet i en 4-1-sejr over Lyngby Boldklub. Han blev nummer to på topscorerlisten i U/19 Ligaen 2017-18 med 21 mål, kun overgået af Kasper Waarst Høgh fra Randers Freja FC med 23 mål.

Jørgensen fik sin professionelle debut for Odense Boldklub den 18. april 2018 i en 1-1-kamp mod Randers FC. Op til 2018-19-sæsonen blev han forfremmet til permanent at være en del af klubbens førsteholdstrup, og han skrev samtidig under på sin første seniorkontrakt, der havde en varighed af tre år. Han scorede sit første mål som professionel den 15. juli 2018 i et 3-2-nederlag til Vendsyssel FF. Den efterfølgende kampddag scorede han atter i en 2-2-kamp mod SønderjyskE. Præstationerne blev bemærket af flere europæiske klubber, og i januar 2019 var han på træningslejr med den tyske klub Borussia Mönchengladbach i Spanien.

New York Red Bulls 
Den 12. januar 2019 blev det offentliggjort, at Jørgensen skiftede til New York Red Bulls. Prisen blev rapporteret til at være $2,5 millioner. Den 16. marts 2019 fik han sin debut, da han kom ind sidst i kampen i en 4-1-sejr over San Jose Earthquakes.

AGF 
I december 2020 indgik AGF en lejeaftale med Jørgensen gældende for foråret 2021. Opholdet blev ikke nogen succes, idet Mathias Jørgensen var skadet en del af tiden, og han fik kun én kamp som indskiftningsspiller, inden lejeopholdet sluttede.

Referencer

Eksterne henvisninger 

Fodboldspillere fra Danmark
Fodboldspillere fra Hundested IK
Fodboldspillere fra FC Nordsjælland
Fodboldspillere fra Odense Boldklub
Fodboldspillere fra New York Red Bulls
Fodboldspillere fra AGF
Henrik Nielsen (maler)

Henrik Nielsen (født 5. maj 1890 i København, død 27. maj 1941 på Frederiksberg) var en dansk maler.

Henrik Nielsen var uddannet fra Teknisk Skole og derefter Kunstakademiet i København 1908-14.

Henrik Nielsen malede især med portrætter samt landskabsmotiver. Portrætterne er realistiske og gerne med en social drejning. Henrik Nielsen fik for sit virke en del hædersbevisninger.

Stipendier og udmærkelser 
1916-17 Akademiets stipendium
1916-17 Den Hielmstierne-Rosencroneske Stiftelse 
1917 Bielke
1918 og 1920 Den Raben-Levetzauske Fond
1920 Årsmedaljen 1 
1920 og 1936 Zacharias Jacobsens Legat
1921 Eckersberg Medaillen
1922 Dronning Alexandra 
1934 og 1937 Oscar Carlsons Præmie
1938 Alfred Benzons Fond 
1941 Benny Claudi-Pedersens Legat

Referencer

Eksterne henvisninger 
 

Malere fra Danmark
Personer fra København
Kamilla Karlsen

Kamilla Lilhammer Karlsen (født. 7. maj 2000) er en dansk fodboldspiller, der spiller forsvar/midtbane for Brøndby IF i Gjensidige Kvindeligaen og Danmarks kvindefodboldlandshold.

Meritter

Klub 
Brøndby IF
Elitedivisionen 
 : 2018-19
 : 2017-18
Sydbank Kvindepokalen 
 : 2018
 : 2019

Referencer

Eksterne henvisninger 
 

Fodboldspillere fra Danmark
Fodboldspillere fra Ballerup-Skovlunde Fodbold
Fodboldspillere fra Brøndby IF (kvinder)
Kraplak

Kraplak er et rødt farvestof, der oprindeligt blev udvundet af krap-planten, men i dag overvejende fremstilles kunstigt. Rodstokken fra planten indeholder to glykosider, der kan spaltes af enzymer eller med syre i druesukker og henholdsvis alizarin og purpurin. Andre, mindre betydningsfulde glykosider, giver xanthin (krapgult) og rubiacin (kraporange).

Alizarin 
Alizarin danner i ren tilstand orangerøde nåle. Handelskvaliteterne er noget forskellige i farvetone og lysægthed afhængigt af indholdet af andre stoffer. Det er næsten uopløseligt i vand, men opløses i alkohol og æter. Natriumsaltet af alizarin danner med aluminiumssalte (typisk alun rødt bundfald, med tinsalte karmoisinrødt bundfald, med jernsalte blåsort bundfald, og med kromsalte brunviolet bundfald, alle benævnt kraplakker. En anden vigtig anvendelse af alizarin er som tekstilfarve som kraprød.

Purpurin 
Purpurin danner dybrøde nåle til orangerøde nåle afhængigt af vandindholdet. Det opløses i alkohol, æter og modsat alizarin også i kogende vand. En basisk opløsning af purpurin giver også udfældning af farvelakker med metalsalte.

Lysægthed 
Kraplakker afledt af alizarin er usædvanligt lysægte sammenlignet med andre organiske farvelakker. Rosa kraplak, der især er baseret på purpurin bleges lettere i lyset.

Fremstilling 
Siden 1869 har man kunnet fremstille alizarin og purpurin fra anthracen, der igen udvindes af stenkulstjære. Den syntetiske fremstilling er billigere og giver mindst lige så gode produkter.

Anvendelse i maleriet 
Kraplak egner sig til brug i oliefarver, men da farven tørrer langsomt, bør der tilsættes et tørremiddel. Farven dækker dårligt, men fungerer fint som lasur. Den kan blive hård i tuben, og er tilbøjelig til at revne på lærredet. Kraplak kan også benyttes i limfarve og til akvarelmaleri. Den er uegnet til freskomaleri, da den ikke er vejrbestandig.

Kilder og henvisninger 

 

Farvestoffer
Maleri
Mille Gejl

Mille Gejl Jensen (født 23. september 1999) er en dansk fodboldspiller, der spiller angriber for North Carolina Courage og Danmarks kvindefodboldlandshold. Hun blev som ung betragtet som et stort talent og nåede at spille 44 landskampe for ungdomslandsholdene.

Karriere 
Gejl startede sin fodboldkarriere i Varde IF. I 2015 skiftede hun til den større ligaklub  KoldingQ, med hvem hun også nåede finalen i DBUs Landspokalturnering i 2018, der dog blev tabt. I august samme år skiftede hun til topklubben Brøndby IF. Med klubben var hun med til at vinde Elitedivisionen 2018-19 og pokalfinalen igen to gange. Året efter forlængede hun frem til sommeren 2020. Hun fik sin officielle debut i UEFA Women's Champions League 2018-19 med Brøndby, hvor hun også scorede til 2–2 mod den italienske storklub Juventus i sekstendedelsfinalerne. I UEFA Women's Champions League 2020-21 var Gejl desuden blandt de udvalgte straffeskytter i sekstendedelsfinalen mod Vålerenga, som blev vundet af Brøndby.

Herefter skiftede hun i juni 2021 til svenske BK Häcken i Damallsvenskan. Her var hun også en fast del af holdets opstilling i gruppespillet ved UEFA Women's Champions League 2021-22, hvor Häcken dog ikke avancerede fra gruppen. Gejl skiftede til NC Courage i januar 2023.

Landshold 
Hun var udover succes på klubplan og optrådt flere gange på flere af ungdomslandsholdene. Hun scorede flere gange for U/17-landsholdene i kvalifikationerne frem mod U/17-EM i fodbold. Hun blev også udtaget til U/19-EM i fodbold 2018 i Schweiz, hvor Danmark historisk nåede semifinalen. 

Den 21. januar 2019 fik hun så sin officielle debut for det danske A-landshold i en venskabskamp mod  i Larnaca, Cypern. I samme kamp scorede hun også sit første landsholdsmål.

Dernæst optrådte hun flere gange i kvalifikationen til EM i England 2022, VM-kvalifikationen og Algarve Cup i Portugal. I EM-kvalifikationskampen mod Georgien den 8. oktober 2019 scorede Mille Gejl Danmarks første mål, men måtte senere udgå med en skade. I juni 2022 blev hun også udtaget, for første gang, til den endelige trup ved EM i fodbold 2022 i England.

Forud for EM-slutrunden i England, scorede Gejl 2–1-målet, fire minutter i overtiden i den historiske rekordkamp mod  der blev spillet foran 21.542 tilskuere i Parken. Gejl fik desuden et omkvæd dedikeret til sig, i den officielle EM-sang for kvindelandsholdet, med strofen: "You need to Gejl out".

Landsholdsstatistik

Internationale mål
Danmarks scoringer og  resulterer ses først.

Meritter 
Damallsvenskan:
Guld (1): 2021
Elitedivisionen:
Guld (1): 2019
Sølv (1): 2020
Sydbank Kvindepokalen:
Finalist (1): 2019, 2021

Referencer

Eksterne henvisninger 
 

Fodboldspillere fra Danmark
Fodboldspillere fra Kolding IF Fodbold (kvinder)
Fodboldspillere fra Brøndby IF (kvinder)
Midtbanespillere (fodbold)
personer fra Grindsted